Նախագահութեամբ Յունաստանի հայոց թեմի առաջնորդ՝ Գեղամ Արք. Խաչերեանի եւ ներկայութեամբ թեմիս Ազգային Վարչութեան ներկայացուցիչ տոքթ. Ստեփան Փափազեանի, ինչպէս նաեւ Ատտիկէի շրջանի հոգեւոր հովիւներուն, Հոգաբարձութեան եւ Թաղային Խորհուրդներու, Տիկնանց Մարմիններու, այլեւ Ատտիկէի երեք եկեղեցիներու ծխային հաւատացեալներու համախումբ ներկայութեան, Երկուշաբթի՝ 25 Դեկտեմբեր 2017ին, Նէոս Գոզմոս(Ֆիքս)ի Ս. Կարապետ եկեղեցւոյ մէջ մատուցուեցաւ Ս. եւ Անմահ Պատարագ՝ Ս. Ստեփանոս Նախավկայ եւ առաջին Սարկաւագի տօնին առիթով։